Kamu bisa jelasin ke aku soal Stasion Meluwung dalam bahasa sunda?

Stasion Meluwung (MLW) nyaéta stasion karéta api kelas III/leutik anu perenahna di Tarisi, Wanareja, Cilacap. Stasion anu aya dina tingkat kaluhuran +16 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 2 minangka jalur lurus. Di wétaneun stasion ieu aya Halteu Cilongkrang anu geus teu aktip mimiti 2003. Stasion ieu mangrupa stasion pangkulonna di Kabupatén Cilacap jeung di Jawa Tengah pikeun jalur lintas kidul.

Stasion ieu ngan ngalayanan pasilangan atawa pasusulan wungkul, henteu pikeun naék-turunkeun panumpang. Pasilangan jeung pasusulan anu dilayanan sacara resmi dumasar Gapéka 2017 révisi 29 Méi 2019 nyaéta:

KA Lodaya jurusan Bandung (KA 79) silang KA Lodaya ogé jurusan Solo (KA 80) anu ngaliwat langsung

KA Kutojaya Selatan jurusan Bandung (KA 203) silang jeung KA Argo Wilis jurusan Surabaya (KA 6) anu ngaliwat langsung

KA Kahuripan jurusan Bandung (KA 181) silang jeung KA Kahuripan ogé jurusan Blitar (KA 182) anu ngaliwat langsung

KA Kutojaya Selatan Tambahan jurusan Kutoarjo (PLB 7046) silang jeung KA Mutiara Selatan jurusan Bandung (KA 114/111) anu ngaliwat langsung